Nicole Richie

Nicole Camille Richie (sünninimi Nicole Camille Escovedo; sündinud 21. septembril 1981 Berkeleys Californias) on USA näitleja, laulja ja seltskonnategelane. 

Ta on soulmuusik Lionel Richie lapsendatud tütar. Ta osales koos Paris Hiltoniga telekanali Fox tõsielusaates "The Simple Life".

Lapsepõlv 
Nicole Richie sündis Berkeleys Californias. Oma bioloogiliste vanematega Nicole ei suhtle. Lapsena oli tema hooldusõigus Lionel Richiel, kelle juurde kolis Nicole elama juba kaheaastaselt. Seaduslikult lapsendasid Lionel Richie ja tema naine Brenda Harvey Nicole'i siis, kui ta oli üheksa-aastane.

Richie ristiemaks on Nancy Davis ning ristiisadeks Michael Jackson ja Quincy Jones.

Haridus
1986. aastal tutvus Nicole Californias The Buckley Schooli lasteaias Paris Hiltoniga. Richie lõpetas 1999. aastal Montclair College Preparatory Schooli. Ta õppis ka Arizona Ülikoolis kunsti ja meediat, kuid jättis pärast kahte aastat õpingud pooleli.
Nicole on muusikakoolis õppinud kitarri, viiulit, klaverit ja tšellot. 

Töö ja looming
Tõsielusarjas osalemine
2003. aastal nõustusid Nicole Richie ja tema selleaegne parim sõbranna Paris Hilton osalema tõsielusarjas "The Simple Life". Türdukud elasid kuu aega võõras peres, kelle kodu asus Altuse külas. Esimese osa, mis oli eetris 2. detsembril 2003. aastal telekanalis Fox, vaatajaid oli üle 13 miljoni ning sarja jätkudes suurenes vaatajaskond veelgi.

Teine hooaeg viis tüdrukud haagisematkale lõunapoolsetesse osariikidesse. Neilt võeti ära sularaha, krediitkaardid, mobiiltelefonid nii, et raha teenimiseks tuli neil teha lihttööd. Töötati farmitöölistena, merineitsitena allvee-etendusel, hotellikoristajatena, viinerivalmistajatena, pesapallitiimis, ilusalongis ja veisefarmis.

Kolmandal hooajal töötasid tüdrukud internidena. Nad seiklesid bussiga Ameerika Ühendriikide idarannikul, ööbides 15 perekonnas. 

2005. aastal teatas telekanal Fox, et uut hooaega tulemas pole. Ettekäändeks toodi ruumipuudus ajakavas. Kuu aega hiljem teatas E!, et nende eestvedamisel tuleb ka neljas hooaeg. 

Neljandal hooajal mängisid tüdrukud eri peredes emasid ja abikaasasid. Tegevuspaigaks oli California.

Viienda hooaja esimene osa oli eetris 28. mail 2007. Sel hooajal töötasid tüdrukud laagri järelevalvajatena. Laagritüüpideks olid draamalaager, ellujäämislaager, paarikeste laager, terviselaager, viisakuslaager. 

Neljanda hooaja edust hoolimata jäid viienda hooaja vaatajanumbrid kesisteks. 30. juulil 2007 teatati, et sarjale kuuendat hooaega ei tule.

2005. aastal tegi Nicole Richie oma näitleja debüüdi filmis "Kids in America". Ta on üles astunud ka telesarjades, näiteks "Eve", "Mulla all", "American Dreams", "8 Simple Rules for Dating My Teenage Daughter" ja "Chuck".

2008. aasta juulis teatati, et Nicole'i 2005. aastal ilmunud romaanist "The Truth About Diamonds" luuakse telesari.

Raamat
2005. aastal ilmus Nicole Richie poolautobiograafiline romaan "The Truth About Diamonds". Teosest võib leida paralleele tema enda eluga, kui teos on siiski enamjaolt väljamõeldis.

Disain
2007. aasta aprillis tegi Nicole teatavaks, et planeerib luua päikeseprillidest ja ehetest koosneva moekollektsiooni. 2008. aasta oktoobris tuligi välja tema esikkollektsioon "House of Harlow 1960".

2009. aastal lõi Richie rõivakollektsiooni "A Pea in the Pod", mis oli mõeldud lapseootel naistele.

Muusika
Nicole Richie oli 2009. aastal rokkansambli Darling liige. 2004. aastal tuli tal sooloartistina välja ka demosingel "Dandelion".
2004. aastal kandideeris Richie ka Broadway muusikali "Rent", kuhu ta siiski valituks ei osutunud.

Isiklikku
Nicole on rassilt 1/2 kaukaaslane, 1/4 mustanahaline ja 1/4 mehhiklane. Ta huvitub paljudest usunditest.
Tema kehal on seitse tätoveeringut: tiivad abaluudel, "Virgin" randmel, "Richie" kaela tagaküljel, balletisussid alakõhul, rist seljal, täht randme siseküljel, ristiga kett ümber jala.

2005. aasta aprillis levis meedias teade, et kauaaegsed sõbrannad Paris Hilton ja Nicole Richie on omavahel lootusetult tülis. Kumbki tüdruk ei kõnelenud avalikult tüli põhjustest, kuid levisid kuulujutud, et Nicole olevat oma sõpradele näidanud Parise seksivideot. 2006. aasta oktoobris leppisid nad siiski ära.

2006. aasta alguses täitsid meediaväljaannete esikaasi fotod Nicole Richie dramaatilisest kõhnumisest. Nicole kommenteeris ajakirjale Vanity Fair: "Ma tean, et olen praegu liiga peenike. Aga ma ei soovi, et noored tüdrukud mind vaataksid ja ütleksid, et nemadki tahavad sellised välja näha." Veel lausus ta: "Ma käin toitumisspetsialisti ja arsti juures. Hakkasin kartma, et midagi tõsist võib lahti olla."
Sama aasta septembris väitis Richie: "Ma ei ole anorektik. Ma ei ole buliimik. Mul ei ole toitumishäiret". 
Oktoobris sai teatavaks uudis, et Nicole otsib ravi kaalu tõstmiseks
2007. aasta märtsis sattus ta haiglasse vedelikupuuduse tõttu. Tal diagnoositi hüpoglükeemia ehk madal veresuhkur.

Nicole Richiel on olnud terve rida avalikkuse tähelepanu pälvinud suhteid.
Aastatel 2003–2005 oli tema poiss-sõber DJ AM (Adam Goldstein). Paar läks lahku pärast üheksa kuud kestnud kihlust. Richie oli lühikest aega koos ka lapsepõlvesõber Brody Jenneriga, kes on tuntud MTV tõsielusarjast "The Hills".
Nicole'i tuntuim elukaaslane on olnud Good Charlotte esilaulja Joel Madden. Neil on kaks last: tütar Harlow Winter Kate Madden (sündinud 2008) ja poeg Sparrow James Midnight Madden (sündinud 2009).

Õigusrikkumised
Veebruaris 2003 arreteerisid Malibu politseinikud Nicole Richie. Talle esitati süüdistus heroiini omamise ja juhiloata sõidu eest.

Detsembris 2006 arreteeriti Richie California maantee patrulli käigus, kui tema organismist oli leitud alkoholi. Talle esitati süüdistus, alkoholijoobes juhtimise eest. Enne vahelevõtmist olevat mitmed sõidukijuhid teatatud politseile mustast G-klassi Mercedes-Benz, mis maanteelt välja kalduma kipub ning, mis vastassuuna reas sõidab. Nicole tunnistas, et oli vahetult enne intsidenti manustanud marihuaanat ning valuvaigistit Vicodin.

27. juulil 2007 karistati Richiet neljapäevase vangistusega, millest ta kandis ära vaid 82 minutit. Kinnipidamisasutuse pressiesindaja rääkis ajakirjale People, et Richie vabastati ennetähtaegselt vangla ülerahvastatuse pärast.

Nicole võttis California kohtu ettekirjutusel osa 18-kuulisest alkoholijoobes juhtimise vastase kasvatustöö programmist.

Heategevus
Novembris 2007 lõid Nicole Richie ja Joel Madden heategevussihtasutuse Richie Madden Children's Foundation.

Mais 2008 tulid Joel ja Nicole avalikkuse ette avaliku üleskutsega luua abiprogramm Birma keeristormis kannatanutele.

Muusikavideod
 Aasta  Nimi  Artist  Osa1992  "Love Oh Love"  Lionel Richie  1998  "So Into You"  Tamia  Tamia sõbranna2006  "I Call It Love"  Lionel Richie  "CSI-st" tuntud Adam Rodrigueze huviobjekt)

Auhinnad ja nominatsioonid
 Aasta  Auhind  Auhinna tseremoonia  Märkused  Tulemus2005  Parim telepersoon: Naine  Teen Choice Awards   Nominatsioon Choice V-Cast (jagamisel Paris Hiltoniga)  Teen Choice Awards  sarja "The Simple Life" eest  Nominatsioon Noore Hollywoodi Stiili Ikoon  Hollywood Style Awards   Võit2008  Kuldne Lepitaja Auhind  Babytalk Magazine  Võit A-List Everywere  Bravo's A-List Awards   Nominatsioon

Välislingid
 www.NicoleRichie.com
 www.Twitter.com/nicolerichie

Kategooria:Ameerika Ühendriikide lauljad
Kategooria:Ameerika Ühendriikide näitlejad
Kategooria:Sündinud 1981